Ce-i lipsește litoralului românesc să atragă mai mulți turiști. “Ar contribui major la extinderea sezonului”
Dezvoltarea unor parcuri tematice și de agrement de amploare pe Litoral ar contribui major la extinderea sezonului estival și la creșterea rapidă a atractivității destinației și a numărului de turiști români și străini, este de părere Corina Martin, secretar general al Federației Patronatelor din Industria Ospitalității din România și președinta de onoare a Asociației Patronale Resto Constanța.